钦定古今图书集成/明伦汇编/氏族典/第105卷 > 《郑樵通志》 > 以乡为氏
## 钦定古今图书集成/明伦汇编/氏族典/第105卷 > 《郑樵通志》 > 以乡为氏

裴氏，嬴姓，伯益之后。秦非子支孙封𨛬乡，因以为氏，
今闻喜𨛬城是也。按闻喜隶解州，六代孙陵，当周僖
王之时，封为解邑君，乃去“邑”从“衣”为裴。裴，衣长貌。一
云：晋平公封颛帝之孙鍼于周川之裴中，号裴君。又
唐开元右骁卫大将军疏勒王裴夷健之后，为西域
裴。又《后赵录》有垒氏，本姓裴，改为垒。自魏、晋至周、隋，
裴氏七代有传。